*A szomszédok pedig, és azok, akik látták azelőtt, hogy koldus volt, így szóltak: „Nem ő az, aki itt szokott ülni és koldulni?”* (Jn 9,8)

A szomszédok ismerték ezt az embert. Tudták milyenek a szokásai, mi a kedvenc szavajárása, hogy telnek a napjai, stb. Most azonban beállt egy változás. Amit ez az ember eddig soha nem tett, az most természetes volt a számára. Eddig nem látott, most itta a színeket, felfigyelt a zajokra és kereste azok forrását stb. Összességében teljesen más lett.

Aki találkozik Jézussal és dönt mellette, ugyanilyen gyökeres változáson megy keresztül. Amit eddig talán soha nem tett, most természetes számára pl.: imádkozás, istentiszteletre járás, vagy más külsőleg is észrevehető változáson megy keresztül. Mindez azért, mert más a belső állapota, más az értékrendje. Azt tartja értékesnek, ami örök, ami Isten szemében is maradandó és azt kerüli, ami nem ehhez a körhöz tartozik.

Ez a változás kérdéseket ébreszt. Ugye nem csak Benned, hanem Rólad is! *Vadon Gyula*